CELEX: 32008H0115
Language: mt
Date: 2008-02-12 00:00:00
Title: Rakkomandazzjoni tal-Kunsill tat- 12 ta’ Frar 2008 dwar il-kwittanza li trid tingħata lill-Kummissjoni fir-rigward ta’ l-implimentazzjoni ta’ l-operazzjonijiet tal-Fond Ewropew għall-Iżvilupp (is-Sitt EDF) għas-sena finanzjarja 2006

15.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 41/21
            
         RAKKOMANDAZZJONI TAL-KUNSILL
   tat-12 ta’ Frar 2008
   dwar il-kwittanza li trid tingħata lill-Kummissjoni fir-rigward ta’ l-implimentazzjoni ta’ l-operazzjonijiet tal-Fond Ewropew għall-Iżvilupp (is-Sitt EDF) għas-sena finanzjarja 2006
   (2008/115/KE)
   IL-KUNSILL ta’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra t-Tielet Konvenzjoni ACP-KEE, iffirmata f’Lomé fit-8 ta’ Diċembru 1984 (1),
   Wara li kkunsidra l-Ftehim Intern 86/126/KEE dwar il-finanzjament u l-amministrazzjoni ta’ l-għajnuna Komunitarja (2), u partikolarment l-Artikolu 29(3) tiegħu,
   Wara li kkunsidra r-Regolament Finanzjarju 86/548/KEE tal-11 ta’ Novembru 1986 applikabbli għas-Sitt Fond Ewropew għall-Iżvilupp (is-Sitt EDF) (3), u partikolarment l-Artikoli 66 sa 73 tiegħu,
   Wara li eżamina l-kont tad-dħul u ta’ l-infiq u l-balance sheet relatati mas-Sitt EDF kif kienu fil-31 ta’ Diċembru 2006 u r-rapport tal-Qorti ta’ l-Awdituri dwar is-sena finanzjarja 2006 flimkien mar-risposti tal-Kummissjoni (4),
   Billi:
   
               (1)
            
            
               Skond l-Artikolu 29(3) tal-Ftehim Intern, il-kwittanza għall-amministrazzjoni finanzjarja tas-Sitt EDF trid tingħata lill-Kummissjoni mill-Parlament Ewropew fuq ir-rakkomandazzjoni tal-Kunsill.
            
         
               (2)
            
            
               L-implimentazzjoni ġenerali mill-Kummissjoni ta’ l-operazzjonijiet tas-Sitt EDF matul is-sena finanzjarja 2006 kienet sodisfaċenti,
            
         B’DAN JIRRAKKOMANDA li l-Parlament Ewropew jagħti lill-Kummissjoni kwittanza fir-rigward ta’ l-implimentazzjoni ta’ l-operazzjonijiet tas-Sitt EDF għas-sena finanzjarja 2006.
   
      Magħmula fi Brussell, 12 ta’ Frar 2008.
      
         
            Ghall-Kunsill
         
         
            Il-President
         
         A. BAJUK
      
   
   
      (1)  ĠU L 86, 31.3.1986, p. 3.
   
      (2)  ĠU L 86, 31.3.1986, p. 210. Ftehim kif emendat bid-Deċiżjoni 86/281/KEE (ĠU L 178, 2.7.1986, p. 13).
   
      (3)  ĠU L 325, 20.11.1986, p. 42.
   
      (4)  ĠU C 259, 31.10.2007, p. 1.